єгда̀ стра̂сти преста́нутъ и ума́лятся ѿ бра́ни и сопротивле́нія, є́же твори́тъ на ни́хъ се́рдце, тогда̀ у́мъ жела́етъ и взыску́етъ, ка́кѡ бы примири́тися съ бг҃омъ, и си́це умножа́етъ моли́тву, и упраждня́ется въ не́й: и си́мъ жела́ніемъ и моли́твою укрѣпля́емь, прогоня́етъ вся̂ ѻ́крестъ по́мыслы, ѝже покуша́ются вни́ти въ се́рдце, поража́я ѝхъ моли́твою